《扫壁歌》
明代·湛若水

扫壁歌，造物小儿如我何。小身觅身不见身，大身天地民物同包罗。

不见身，从他陵轹如他人，同包罗，一体痛痒知搔爬。

一体痛痒知搔爬，挤井下石何心邪。已闻闻言反笑语，自乡自毁自可嗟。

夫子同人道不行，乘桴浩叹空遗声。乱曰：扫壁歌穷，亦已矣兮。

咄咄伯有，自为厉兮。昨宵天地，亦噫气兮。长叹一声，天地闭兮。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。